《次韵前人形役》
宋代·陈著

谁能禅寂效裴休，自爱清名慕李舟。
云路中年开辙迹，风波晚岁转船头。
见花如融时难痛，遇事生根老滞忧。
但欲渔樵相尔汝，怕人知我问来由。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。